Çmimi i madh i Australisë 2009

Çmimi i madh i Australisë 2009 (zyrtarisht LXXIV ING Australian Grand Prix) ishte një garë e Formula Një e zhvilluar më 29 mars 2009 në Cirkuitin Albert Park, Melburn të Australisë. Ishte gara e parë e sezonit 2009 të Formula Një. Gara me 58 xhiro u fitua nga Jenson Button me ekipn Brawn GP pasi e nisi nga pol pozita. Rubens Barrichello përfundoi i dyti si piloti tjetër i Brawn GP, kurse Jarno Trulli i ekipit Toyota u rendit i treti.

Brawn GP u bë konstruktori i parë që nga Mercedes-Benz në Çmimin e madh të Francës 1954 që kualifikohet në pol, dhe më pas fiton garën në debutimin e tyre në një Çmim të madh. Kjo ishte gara e dytë në historinë e Formula Një që përfundoi nën regjimin e makinës së sigurisë pas një aksidenti midis polakut Robert Kubica dhe Sebastian Vettel në xhiron e 56të; gara e parë ishte Çmimi i madh i Kanadasë 1999.

Raporti
Sfondi
Në këtë Çmim të madh morën pjesë 20 pilotë, të ndarë në 10 ekipe. Ekipet, të njohura si konstruktorë, ishin Ferrari, McLaren-Mercedes, Renault, Brawn-Mercedes, Force India-Mercedes, BMW Sauber, Toyota, Red Bull Racing-Renault, Williams-Toyota dhe Toro Rosso-Ferrari.

Kjo garë pa edhe debutimin e Brawn GP, pronari i së cilës Ross Brawn kishte blerë Honda Racing F1. Makinat e Brawn pilotoheshin nga ish pilotët e Hondës Rubens Barrichello dhe Jenson Button. Kjo garë pa gjithashtu edhe debutimin e Sébastien Buemi, i cili do të pilotonte Toro Rossos. Ai u bë piloti i parë zviceran në Formula Një që nga koha e Jean-Denis Délétraz në vitin 1995. Buemi zëvëndësoi Sebastian Vettel i cili kishte kaluar te Red Bull Racing për të zëvëndësuar të pensionuarin David Coulthard.

Para fillimit të sezonit, McLaren dhe Renault kishin planifikuar të bojkotonin garën hapëse të sezonit për shkak se nuk ishin paguar. Megjithatë, ky bojkot u shmang dhe të dy ekipet garuan në garën e parë në Melburn. Në një çështje të dytë, disa ekipe protestuan te kujdestarët e garës rreth ligjshmërisë së makinave  Brawn, Toyota dhe Williams, duke thënë se difuzori i ekipit nuk ishte i ligjshëm. Protestat u rrëzuan nga kujdestarët e garës. Megjithatë, ekipet që fillimisht protestuan, kishin apeluar kundër vendimit, kurse gjykata ndërkombëtare e apelit të FIA-s kishte vendosur t'i dëgjonte pas Çmimit të madh të Malajzisë. Gjatë dëgjesës, difuzorët u konsideruan të ligjshëm.

Orari i fillimit të garës ndryshoi: gara e vitit 2008 kishte nisur në 15:30 me orën lokale australiane, kurse për këtë vit do të fillonte në 17:00 (06:00 ora evropiane). Megjithatë, shefat e Çmimit të madh të Australisë e refuzuan një kërkesë të Bernie Ecclestone për t'a bërë një garë nate, ashtu si Çmimi i madh i Singaporit, pasi ata kërkonin të respektonin kontratën deri në 2015 ku gara duhej të zhvillohej ditën.

Praktika dhe kualifikueset

Tre seanca praktike u mbajtën para garës; e para u zhvillua në mëngjesin e së premtes dhe e dyta në mbasdite. Të dy seancat zgjatën 1 orë e 30 minuta në pistë të thatë dhe me mot të qëndrueshëm. Seanca e tretë u zhvillua të shtunën në mëngjes dhe zgjati 1 orë, edhe kjo në kushte optimale të motit. Makinat e Williams të Nico Rosberg dhe Kazuki Nakajima ishin më të shpejta, duke marrë respektivisht dy vendat e para me pesë-qind të mitat e sekondës distancë midis tyre. Piloti tjetër i cili ishte më pak se gjysëm sekondi më i ngadaltë se ta ishte Kimi Räikkönen me Ferrari, i cili ishte disa të mitat më i ngadaltë se Nakajima. Rubens Barrichello vendosi kohën e katërt më të shpejtë në praktikën e parë për ekipin Brawn GP, duke qënë më i shpejtë se shoku i skuadrës Jenson Button, i cili vendosi vetëm kohën e gjashtë më të mirë. Heikki Kovalainen ishte më i shpejti nga dy pilotët e McLaren dhe u rendit i pesti, kurse kampioni i botës në fuqi Lewis Hamilton u rendit poshtë në vendin e 16të, rreth 2.3 sekonda më i ngadaltë se makinat e Williams. Pilotët që plotësonin dhjetë vendet e para ishin Felipe Massa me Ferrari, Timo Glock me Toyota, Adrian Sutil me Force India (që do të thoshte se katër nga gjashtë makinat e vendeve të para ishin me motorr Mercedes) dhe një nga Renaultët me pilot Fernando Alonson.

parapamje|djathtas|Brawn BGP 001 i Jenson Button, pas një marrëveshje sponsorizimi të kryer midis ekipit Brawn dhe themeluesit të Virgin Group, Richard Branson.
Rosberg ishte sërisht më i shpejti edhe në praktikën e dytë, duke përmirësuar kohën e praktikës së parë me disa të gjashtëdhjetat të mitat e sekondës. Këtë herë, Barrichello me Brawnin e tij u rendit i dyti kurse Jarno Trulli me Toyota i treti. Trulli bëri një përmirsim të dukshëm pasi në praktën e parë ai regjistroi kohën e 12të më të shpejtë. Australiani i vetëm në pistë, Mark Webber, u rendit i katërti me Red Bull Racing, para Button, Glock and Nakajima. Shoku i skuadrës i Webber, Sebastian Vettel, u rendit i teti, pas një praktike që u karakterizua nga një problem hidraulik që e la gjermanin në mes të rrugës në kthesat gjashtë dhe shtatë. Kjo gjë bëri që ai të mos konkuronte në praktikën e tretë, duke u renditur në fund me vetëm katër xhiro të kryera. Pilotët që plotësonin dhjetë vendet e para ishin Sutil me Force India, i cili u rendit i nënti sërisht, dhe Messa i dhjeti. Tre ekipet që akuzoheshin për difuzor të jashtëligjshëm (Brawn, Williams dhe Toyota) kishin vendosur kohët më të mira në pistë.

Rosberg plotësoi treshen si më i shpejti i të tre praktikave, duke vendosur kohën më të shpejtë të praktikës së të shtunës. Ai ishte vetëm treqind të mitat e sekondës më i shpejtë se Jarno Trulli. Button u rendit i treti, duke qënë piloti tjetër që regjistroi kohën nën 1:25, vetëm dy të dhjetat e sekondës më i ngadaltë se Rosberg. Massa u përmirësua duke u renditur i katërti, duke qënë i vetmi pilot nga Ferrari dhe McLaren që ishte në dhjetë vendet e para. Nakajima sërisht la mbresa me Williams, duke u renditur i pesti, para Barrichellos, Webber, dhe Glock, që kishin tre kohët e rradhës më të shpejta. Dy pilotët e BMW Sauber–Robert Kubica dhe Nick Heidfeld plotësuan dhjetë vendet e para, duke u renditur për herë të parë në dhjetë vendet e para pasi një ditë më parë hasën vështirësi.

Seanca kualifikuese u nda në tre pjesë. Pjesa e parë e kualifikueseve zgjati 20 minuta dhe do të eliminoheshin makinat që përfundonin seancën të renditura në vendet 16të e më poshtë. Seanca e dytë zgjati 15 minuta dhe do të eliminoheshin makinat e renditua nga vendi i 11 e deri në 15. Seanca e fundit zgjati 10 minuta dhe do të vendoste nisjen e dhjetë makinave të para, si dhe kush pilot do të merrte pol pozitën. Pasi dominoi të tre praktikat, Rosberg nuk bëri mirë në kualifikuese, duke regjistuar vetëm kohën e pestë më të shpejtë. Makinat Brawn të Button dhe Barrichellos dominuan kualifikueset, me brazilianin që ishte më i shpejti në dy seancat e para kualifikuese. Button mposhti shokun e skuadrës në seancën e fundit me tre të dhjetat e sekondës, duke siguruar pol pozitën e katërt në karrierë dhe të parën që nga Çmimi i madh i Australisë 2006, ku motorri Honda i makinës së tij shpërtheu gjatë garës. Vettel i Red Bull u rendit i treti kurse shoku i skuadrës Webber i dhjeti, por që në fund e nisi i teti pas skualifikimit të dy makinave Toyota. Kubica u përmirsua sërisht duke u renditur i katërti, duke qënë lehtësisht më i shpejtë se shoku i skuadrës Heidfeld, i cili nuk arriti dot në seancën e tretë për shkak të një problemi me sistemin kers. Pasi Glock u skualifikua, Massa u rendit i gjashti, para shokut të skuadrës Räikkönen, kurse Heidfeld dhe Alonso pilotësuan dhjetë vendet e para pas skualifikimit të dy makinave Toyota. Pas përfundimit të kualifikueseve, Hamilton mori një penaltitet me pesë pozicione, pasi kishte ndryshuar kutinë e shpejtësisë; ai nuk do t'a niste garën i 15ti, por i 20ti. Disa orë pas penaltitetit të Hamilton, kohët e regjistuara nga dy makinat Toyota nuk u llogaritën për shkak se bishti i makinës u konsiderua jo i rregullt, duke bërë që Hamilton t'a niste garën i 18ti, i ndjekur nga Glock në vendin e 19të dhe Trulli në vendin e 20të.

Gara
parapamje|majtas|Aksidenti në kthesën e parë.
Kushtet e garës ishin të ngjashtme me ato çfarë u panë të premten dhe të shtunën, me temperaturën e ajërit që arrinte në 25 °C.; Button kryesori garën dhe e ruajti pol pozitën e tij pas kthesës së parë. Ai ndiqej nga afër nga Vettel, Rosberg, Massa, Kubica dhe Räikkönen. Këto gjashtë pilotë vazhduan përpara dhe nuk u prekën nga kaosi që ndodhi në prapavijë, në kthesën e parë. Pas një starti katastrofë, Barrichello zbriti nga vendi i dytë në të nëntin, dhe sfidoi Red Bullin e Mark Webber në hyrje të kthesës së parë. Pasi u godit nga mbrapa, goma e përparme nga ana e majtë e Barrichellos pati kontakt me anën e djathtë të makinës së Webber, duke bërë që australiani të rrëshqiste te BWM Sauberi i Heidfeld. Pasi incidenti i parë me Barrichellon doli pa probleme, Webber goditi krahun e majtë të makinës së Kovalainen duke shkaktuar dëme të pariparueshme në krahun e majtë, duke detyruar finlandezin të tërhiqej. Në kthesën e tretë, Massa tentoi të parakalonte nga brënda Rosberg, duke nxjerrë nga pista gjermanin, dhe si rezultat, u parakalua nga Massa. Në fund të xhiros, Webber, Sutil dhe Heidfeld shkuan në bokse për të riparuar dëmet e shkaktuara në aksidentin e kthesës së parë.

parapamje|djathtas|Gara u fitua nga Jenson Button me Brawn GP në debutimin e ekipit në Formula Një.
Nga prapavija, kampioni i botës në fuqi Hamilton kishte përparuar duke qënë se nisi garën nga vendi i 18të. Pas incidentit në kthesën e parë, ai ishte ngjitur në vendin e 13të në përfundim të xhiros së parë. Ai kaloi në vendin e 12të pasi kaloi Bourdais në xhiron e dytë, më pas në vendin e 11të pasi kaloi Fisichellën një xhiro më pas. Ai hyri në dhjetë vendet e para pasi kaloi Buemi në xhiron e katërt. Në krye, Button filloi menaxhonte kryesimin duke krijuar një avantazh prej katër sekondash kurse në xhiron e gjashtë vendosi xhiron më të shpejtë, duke regjistuar një kohë në 1:28.787. Vettel ishte ende i dyti dhe mbrapa tij ishin Massa, Kubica, Räikkönen me Rosberg që plotësonin gjashtë vendet e para. Hamilton kaloi në vendin e nëntë pas parakalimit që kreu ndaj Piquet në kthesën 13.

Në xhiron e dhjetë, Rosberg tentoi të parakalonte Räikkönen në kthesën e parë, dhe ja doli mbanë duke u ngjitur në vendin e pestë. Në vazhdim, finlandezi u ngadalësua nga lëvizjet e Rosberg, duke i lejuar Barrichellos të afrohej në pjesën e drejtë që të dërgonte në kthesën 3. Makina Brawn u afrua edhe falë ajërit nga mbrapa, por gjithsesi distanca ishte ende e konsiderueshme nga Ferrari pasi ata hyrë në zonën e frenimit. Barrichello frenoi me vonesë, duke goditur nga mbrapa Räikkönen, duke i shkaktuar dëme në makinë finlandezit. Räikkönen e mori kthesën gjerë pas goditjes nga mbrapa, duke bërë që në kthesën 4 të parakalohej nga braziliani, i cili kaloi në vendin e 6të. Finlandezi hyri në bokse në fund të xhiros, duke ndryshuar edhe setin e gomave, të cilat nuk u ndryshuan më deri në përfundim të garës.

Massa dhe Hamilton kryesin pit stopin e parë në xhiron e 11të, duke vendosur goma të trasha. Kjo lejoi fillimin e duelit midis Kubicës, Rosberg dhe Barrichellos për vendin e tretë, pasi dy të fundit ishin afruar më shumë me kreun. Ky duel zgjati vetëm një xhiro, pasi polaku Kubica hyri në bokse në xhiron e 12të, duke vendosur set gomash super të buta. Në krye, Button vazhdote të kishte një avantazh 4.3 sekonda ndaj Sebastian Vettel, i cili ndiqej nga Rosberg i treti, Barrichello i katërti dhe Nakajima i pesti. Vettel dhe Rosberg kryen pit stop në xhiron e 16të; Vettel vazhdoi të ishte i dyti kurse Roberg ra në vendin e 12të. Roberg u vonua nga një montim i ngadaltë i gomës përpara nga ana e majtë, që luajti një rol të madh në vendin e nëntë që ai arriti në përfundim të garës.

parapamje|majtas|Nakajima u tërhoqi në xhiron 18 dhe solli makinën e sigurisë.
Në xhiron e 18të, gjatë kohës që ishte i katërti, Nakajima doli pak jashtë në dalje të kthesës 4 dhe i dha gaz fortë makinës, që nga forca rreshqiti dhe u përplas në murin midis kthesës 4 dhe 5. Pasi u përplas me murin, hunda e makinës ngeli në mes të pistës dhe në mes të vijës së garimit. Button kreu pit stopin e parë një xhiro më pas, dhe doli nga bokset pas hyrjes së makinës së sigurisë. Me fushën që po pastrohej, Button vazhdoi të ishte në krye dhe makina e sigurisë qëndroi deri në xhiron e 24.

Pas largimit të makinës së sigurisë, Button vazhdoi i pari, i ndjekur nga Vettel, Massa, Kubica – i cili ende po kryente zig-zage për të dërguar gomat në temperaturë optimale pasi kishte kaluar vijën e startit/finishit – dhe Räikkönen. Piquet sulmoi Rosberg për vendin e gjashtë, me gjermanin i cili u mbrojtë nga pjesa e brëndëshme. Megjithatë, Piquet humbi kontrollin e makinës gjatë frenimit – dhe mundësisisht për shkak se gomat nuk ishin në temperaturën e duhur – dhe doli nga pista duke rrëshqitur çka solli edhe tërheqjen e tij nga gara. Në prapavijë, Glock u parakalua nga Hamilton dhe Alonso, të cilët sulmuan fuqishëm pas rifillimit të garës.

Pozicionet qëndruan të njëjta deri në xhiron 31, ku Massa kreu pit stopin e tij të dytë dhe të fundit duke u renditur më pas në vendin e 14të. Pasi u rikthye në garë, Massës j'u komunikua në radio nga inxhinjeri Rob Smedley që të shtynte sa më shumë, sepse sipas tij, Kubica dhe Räikkönen ishin një kërcënim për brazilianin. Trulli kreu pit stopin e parë në xhiron 33, 23 xhiro pasi kishte kryer të parin. Një xhiro më pas, Kubica vendosi xhiron më të shpejtë, me një kohë 1:27.989, dhe dy xhiro më pas, kjo kohë u thye nga fituesi i pol pozitës me dyqintë të mitat e sekondës më shpejtë, që në fund ishte xhiro më e shpejtë e garës. Në këtë pikë, Button po vazhdonte të rriste avantazhin ndaj Vettel, duke qënë përpara gjermanit më shumë se 5 sekonda.

Kubica hyri në bokse nga vendi i tretë në xhiron 39, dhe rihyri në garë në vendin e shtatë, mbarapa Hamilton. Në të njëjtën kohë, Räikkönen kreu pit stopin e dytë dhe j'u ribashkua garës i nënti. Buemi qetësisht kishte arritur në vendin e katërt, para britanikut, para se të kryente pit stopin e fundit në xhiron 41. Dy xhiro më pas, Räikkönen bëri një gabim në dalje të kthesës 13 dhe rrëshkiti, duke goditur murin nga krahu i djathtë. Ai në fund u rikthye në bokse, për të bërë një pit stop të pa programuar. Edhe Hamilton hyri në bokse në atë xhiro, të cilën e kreu në vendin e tretë. Ishte një diferencë e ngushtë pas daljes nga bokset, por Hamilton bëri mjatueshëm për të mbajtur Massën mbrapa dhe j'u bashkua garën në pozicionin e dhjetë.

Rosberg dhe Vettel hynë njëri pas tjetrit në bokse, për të kufizuar kohën që ata do të shpenzonin me gomat super të buta. Të dy pilotët renditeshin respektivisht në vendin e dytë dhe të shtatë. Në atë kohë, Massa ngadalë po dilte nga gara për shkak të një problemi me sustat e gomave, dhe në fund u tërhoq në bokse. Button hyri për herë të fundit në bokse në xhiron 47, dhe pit stopi i tij ishte i ngadaltë, kjo për shkak se mekanikët hasën një bllokim të gomës së majtë përpara; pit stopi i tij zgjati 13.2 sekonda. Një xhiro më pas, Rosberg vendosi xhiron më të shpejtë – 1:27.706 – duke j'u afruar më shumë Glock. Glock dhe Barrichello hynë më pas në bokse, dhe renditja në xhiron e 55 ishte Button, Vettel, Kubica, Barrichello, Trulli, Hamilton, Glock, Alonso, Rosberg dhe Buemi.

parapamje|Mark Webber, duke vozitur për Red Bull pati një Çmim të madh zhgënjyes, duke e përfunduar garën si makinë e dubluar.
Në xhiron e 56, Vettel bëri një gabim të vogël në kthesën 1, duke e lejuar Kubicën t'a parakalonte nga jashtë, drejt kthesës 3. Megjithatë, Vettel u kthye dhe frenoi me BWM Sauberin e Kubicën në krahë. Kjo gjë shkakoi një aksident, duke bërë që të dy makinat të humbisnin hundët, edhe pse vazhduan në kthesat 4 dhe 5. Kubica ishte përpara, por pa hundën e makinës ai rrëshqiri nga cirkuiti dhe u përplas me murin, kurse Vettel, i cili ishte ende në zonën e pikëve, gaboi sërisht në kontrollin e makinës në kthesë, duke u përplasur edhe ai me murin. Papastërtitë nuk u fshinë dot deri në përfundim të garës, duke bërë që gara të përfundonte nën regjimin e makinës së sigurisë, kjo për herë të dytë në histori.

Siç thuhet në nenin 40.14 të rregullores sportive të Formula Një, makina e sigurisë hyn dhe makina e tjera e ndjekin pa parakaluar. Button siguroi një fitore në debutim për Brawn pasi udhëhoqi në të gjithë garën. Ai u ndoq nga shoku i skuadrës Barrichello për të kompletuar një rezultat 1–2 për Brawn. Trulli përfundoi i treti edhe pse kishte akuza se ai parakaloi Hamilton nën regjimin e makinës së sigurisë. Kjo në fund doli se ishte e vërtetë, dhe italiani mori një penaltitet prej 25 sekondash duke bërë që në fund të renditej i 12ti, duke lejuar kështu Hamiltonin të merrte shkallën më të ulët të podiumit. Vendimi më pas u kthye: Trulli në fund u rivendos i treti kurse Hamilton u skualifikua nga gara për shkak se kishte gënjyer kujdestarët e garës gjatë hetimit të tyre. Glock përfundoi i katërti edhe pse e nisi garën nga bokset. Ai u ndoq nga Alonso, Rosberg, Buemi dhe Bourdais. Dy pikët e Buemi e bënë atë pilotin e parë zviceran që merr pikë që nga Marc Surer në Çmimin e madh të Italisë 1985.

Pas garës

Tre pilotët e parë në garë u paraqitën në podium dhe më pas në konferencë për shtyp pas garës, kur Button deklaroi se gara ishte deri diku e lehtë, duke e udhëhequr gjatë gjithë kohës edhe pa asnjë problem. Ai deklaroi: "Xhirot e para të garash ishin të mira për mua dhe unë vendosa ritmin, por kur makina e sigurisë hyri unë vuajta masivisht t'i ngrohja gomat. Makina ishte mirë në pistë deri sa makina e sigurisë hyri. Po vuaja shumë me dridhjet dhe me dritën e dobët gjithashtu. Të jesh në krye duhet të jetë e lehtë, por nuk ishte edhe aq." Ai gjithashtu reflektoi në arritjet e tij dhe të ekipit, pasi ata u bënë kombinimi i parë pilot/ekip që nga koha e Juan Manuel Fangios dhe Mercedesit në Çmimin e madh të Francës 1954 që fiton garën në debutim, duke e nisur edhe nga pol pozita:

Barrichello mori podiumin e tij të parë që nga Çmimi i madh i Britanisë 2008 dhe rezultatin e tij më të lartë që nga Çmimi i madh i Shteteve të Bashkuara 2005, garë ku vetëm gjashtë makina me goma Bridgestone morën pjesë për shkak të shqetësimeve në lidhje me gomat Michelin. Ai lavdëroi forcën e makinës së tij Brawn, edhe pse u përfshi në disa incidente gjatë garës. Ai reflektoi edhe për startin e tij të ngadaltë, që në fund solli edhe incidentin e kthesës së parë. "Unë shtypa "anti-stall" kështu që makina kaloi neutral. U rikuperova shpejtë por më pas humba shumë shpejtësi krahasuar me të tjerët dhe u godita nga mbrapa nga një McLaren që më nxorri në krahë dhe unë godita fort dikë. Mendoja se makina kishte marrë fund pas atij incidenti por mbijetova mirë, por në incidentin e parë hunda e makinës pothuajse kishte rënë dhe unë humba qëndrueshmërinë në frenim dhe godita Kimin gjithashtu. Mbylla vendin por nuk e shmanga dot atë. Pata emocione të përziera gjatë garës, por ishte fantastike. Unë e nisa i dyti dhe mund të shpresoja për një më mirë por pas startit jam i lumtur të jem këtu në vendin e dytë.

Trulli ishte i kënaqur me vendin e tretë në pistë, por ai ishte, megjithatë, i pavetëdishëm për penalitetin që kishte marrë nga fundi i garës për parakalimin që i kishte bërë Hamiltonit nën regjimin e makinës së sigurisë. "Pas zhgënjimit të ditës së djeshme, kjo ishte një ditë e mirë, veçanërisht për ekipin tim. E nisa nga bokset dhe kisha fat mjaftueshëm të shpëtoja nga incidenti i kthesës së parë. Nga ajo kohë unë vetëm po shtyja, shtyja, shtyja shumë fuqishëm sepse makina ishte vërtet e mirë."

Pas një hetimi, kujdestarët e garës dolën në përfundimin se Vettel ishte gabim në përplasjen e tij me Kubicën, që bëri që të dy t'a mbyllnin garën para kohe. Vettel u gjobit dhe mori një penalitet me dhjetë pozicione në garën e rradhës në Malajzi që mund të apelohej. Ekipi i tij, Red Bull Racing, gjithashtu u gjobit me 50,000 $ për shkak se lejoi gjermanin të vazhdonte me makinë të dëmtuar, për rreth një xhiro.

Pas garës, vendi i tretë i Trullit u vendos nën hetim. Kujdestarët e garës dolën në përfundimin se italiani kishte rikuperuar pozicionin e tretë duke parakaluar Hamiltonin gjatë periudhës së makinës së sigurisë, duke dalë nga pista kur makina e sigurisë ishte brënda. Trulli u penalizua me 25 sekonda, duke zbritur në vendin e 12të. Shpjegimi i Trullit për incidentin ishte: Kur makina e sigurisë hyri drejtë fundit të garës, Lewis Hamilton më kaloi por papritur ai ngadalësoi dhe hapi krahun në krahë të rrugës. Mendova se pati ndonjë problem kështu që e kalova pasi nuk kishte çfarë të bëja tjetër." Hamilton e vërtetoi në publik atë që tha Trulli, duke deklaruar se McLaren i kishte thënë që t'a lajonte Trullin t'a kalonte. Megjithatë, britaniku dha një tjetër version mbrapa dyerve të mbyllra, duke i thënë kujdestarëve se ai nuk kishte marrë asnjë udhëzim për të lejuar Trullin të kalojë, dhe se ai nuk e kishte bërë me vetëdije. Toyota kishte apeluar vendimin fillimisht te kujdestarët e garës, që e refuzuan, pas një ekip nuk mund të apelonte një dënim kohor – në vend të faktit se vepra ka ndodhur brenda pesë xhirove të fundit të garës – në përputhje me nenin 16.3 të rregullores sportive të Formula Një. Toyota më pas apeloi te kujdestari i pistës Tim Schenken, por më pas e tërhoqi apelin duke deklaruar: "Duke konsideruar gjykimet e fundit të Gjykatës Ndërkombëtare të Apelit, ne besojmë se çdo apel do të refuzohet."

Çështja Trulli/Hamilton u rihap pas shqyrtimit të provave të reja, dhe të dy pilotët u thirrën nga kujdestarët e garës për t'u pyetur para Çmimit të madh të Malajzisë. Ndryshe nga ekipi i tij, Hamilton vazhdoi të këmbëngulte se ai nuk kishte marrë urdhëra për të lejuar Trullin të kalonte, edhe pasi j'u tregua një komunikim në radio ku ekipi i kërkonte të zbatonte atë udhëzim. Kujdestarët vendosën se McLaren dhe Hamilton kishin gënjyer duke dhënë versione të ndryshme, duke dalë në kundërshtim me provat. Hamilton u skualifikua nga gara kurse McLarenit j'u hoqën pikët për konstruktor të marra nga gara. Trulli u rivendos në vendin e tretë. Drejtori sportiv i McLaren, Dave Ryan, u pezullua nga ekipi një ditë pas skualifikimit të Hamiltonit. McLaren u thirr për të apeluar te FIA më 29 prill 2009 dhe për t'ju përgjigjur akuzave për shkelje të Kodit Sportiv Ndërkombëtar. Në takim, McLaren u dënua të mos merrte pjesë në tre gara, një vendim i pezulluar, që do të hynte në fuqi nëse një rast i ngjashëm do të ndodhte sërisht brënda 12 muajve të ardhshëm. Pas kësaj, Dave Ryan u shkarkua nga McLaren.

Pas përfundimit të garës së parë të sezonit, Button kryesoi renditjen për pilotë me 10 pikë, i ndjekur nga Barrichello me 8 dhe Trulli me 6. Në renditjen për konstruktorë, Brawn kryesonte me pikë të plota 18 falë rezultatit 1–2 të Button dhe Barrichellos. Kjo gjë i dha një avantazh prej shtatë pikësh ndaj Toyotës, e cila ndiqej nga Renault me katër, kjo falë vendit të pestë të Alonsos.

Klasifikimi
Kualifikueset
PozNrPilotiKonstruktoriP1P2P3Nisja122 Jenson ButtonBrawn-Mercedes1:25.2111:24.8551:26.2021223 Rubens BarrichelloBrawn-Mercedes1:25.0061:24.7831:26.5052315 Sebastian VettelRed Bull-Renault1:25.9381:25.1211:26.830345 Robert KubicaBMW Sauber1:25.9221:25.1521:26.9144516 Nico RosbergWilliams-Toyota1:25.8461:25.1231:26.9735610 Timo GlockToyota1:25.4991:25.2811:26.975PL73 Felipe MassaFerrari1:25.8441:25.3191:27.033689 Jarno TrulliToyota1:26.1941:25.2651:27.127PL94 Kimi RäikkönenFerrari1:25.8991:25.3801:27.16371014 Mark WebberRed Bull-Renault1:25.4271:25.2411:27.2468116 Nick HeidfeldBMW Sauber1:25.8271:25.5049127 Fernando AlonsoRenault1:26.0261:25.605101317 Kazuki NakajimaWilliams-Toyota1:26.0741:25.60711142 Heikki KovalainenMcLaren-Mercedes1:26.1841:25.72612151 Lewis HamiltonMcLaren-Mercedes1:26.454Pa kohë181612 Sébastien BuemiToro Rosso-Ferrari1:26.50313178 Nelson Piquet, Jr.Renault1:26.598141821 Giancarlo FisichellaForce India-Mercedes1:26.677151920 Adrian SutilForce India-Mercedes1:26.742162011 Sébastien BourdaisToro Rosso-Ferrari1:26.96417Burimi:
  Të dy Toyotat u detyruan t'a nisnin garën ga bokset për shkak se bishti i makinës u konsiderua jo i rregullt.
  Lewis Hamilton mori një penalitet me pesë pozicione për shkak se kishte ndryshuar kutinë e shpejtësisë.

Gara
PozNrPilotiKonstruktoriXhiroKoha/TërhequrNisjaPikë 1 22   Jenson Button  Brawn-Mercedes 58 1:34:15.784 1 10 2 23   Rubens Barrichello  Brawn-Mercedes 58 +0.807 28 3 9   Jarno Trulli  Toyota 58 +1.604 PL 6 4 10   Timo Glock  Toyota 58 +4.435 PL 5 5 7   Fernando Alonso  Renault 58 +4.879 10 4 6 16   Nico Rosberg  Williams-Toyota 58 +5.722 5 3 7 12   Sébastien Buemi  Toro Rosso-Ferrari 58 +6.004 13 2 8 11   Sébastien Bourdais  Toro Rosso-Ferrari 58 +6.298 17 1 9 20   Adrian Sutil  Force India-Mercedes 58 +6.335 16  10 6   Nick Heidfeld  BMW Sauber 58 +7.085 9 11 21   Giancarlo Fisichella  Force India-Mercedes 58 +7.374 15  12 14   Mark Webber  Red Bull-Renault 57 +1 xhiro 8  13 15   Sebastian Vettel  Red Bull-Renault 56 Aksident 3  14 5   Robert Kubica  BMW Sauber 55 Aksident 4 15 4   Kimi Räikkönen  Ferrari 55 Diferenciali 7  Tër 3   Felipe Massa  Ferrari 45 Sustat 6  Tër 8   Nelson Piquet, Jr.  Renault 24 Frenat 14  Tër 17   Kazuki Nakajima  Williams-Toyota 17 Aksident 11  Tër 2   Heikki Kovalainen  McLaren-Mercedes 0 Aksident 12 DSQ 1   Lewis Hamilton  McLaren-Mercedes 58 Skualifikuar 18 Burimi:

  Lewis Hamilton dhe McLaren u skualifikuan nga Çmimi i madh për shkak se kujdestarët e garës zbuluan se ata kishin dhënë informacion të pavërtetë rreth rrethanave të parakalimit të Jarno Trullit ndaj Hamilton nën regjimin e makinës së sigurisë.
  Jarno Trulli j'u dha një penalitetm e 25 sekonda për shkak se kaloi Hamilton nën regjimin e makinës së sigurisë, por u rivendos sërisht i treti, pasi Hamilton u skualifikua për shkak se kishte gënjyer kujdestarët e garës.

Renditja e kampionatit pas garës
Renditja e pilotëve
  Piloti Pikë 1  Jenson Button 10 2  Rubens Barrichello 8 3  Jarno Trulli 6 4  Timo Glock 5 5  Fernando Alonso 4 Burimi: Renditja e konstruktorëve
  Konstruktori Pikë 1  Brawn-Mercedes 18 2  Toyota 11 3  Renault 4 4  Williams-Toyota 3 5  Toro Rosso-Ferrari 3 Burimi: 

 Shënim: Vetët pesë pozicionet e para në secilën renditje janë përfshirë.

 Referime 

Lidhje të jashtme

 Rezultatet zyrtare të Çmimit të madh të Australisë nga
 FIA (arkivuar)
 Formula1.com (arkivuar)

Kategoria:Gara të sezonit 2009 në Formula Një
Kategoria:Çmimi i madh i Australisë